
[bookmark: _Hlk151646399]RAPORT DE SPECIALITATE
[bookmark: _Hlk151646363]de aprobare a prelungirii duratei de implementare a proiectului până cel târziu la data de 31.12.2024 și a cheltuielilor estimate legate de proiectul
„Construcție clãdire cu destinația creșã  zona de nord", cod SMIS 127750,
în vederea finalizării activităților și asigurării funcționalității sale, în scopul asigurării finalizării integrale a acestuia din fonduri proprii


Având în vedere Referatul de aprobare a proiectului de hotărâre cu nr. TMI2023-013869/23.11.2023 al Primarului Municipiului Timișoara și Proiectul de hotărâre privind aprobarea prelungirii duratei de implementare a proiectului până cel târziu la data de 31.12.2024 și a cheltuielilor estimate legate de proiectul „Construcție clãdire cu destinația creșã  zona de nord", cod SMIS 127750, în vederea finalizării activităților și asigurării funcționalității sale, în scopul asigurării finalizării integrale a acestuia din fonduri proprii,

Facem următoarele precizări:

			În data de 11.06.2019, a fost semnat Contractul de finanțare nr. 4360/11.06.2019  între Agenţia pentru Dezvoltare Regională a Regiunii Vest și Unitatea Administrativ-Teritorială Municipiul Timișoara, având ca obiect acordarea finanţării nerambursabile pentru implementarea Proiectului cu cod SMIS 127750, intitulat: ”Construcție clãdire cu destinația creșã  zona de nord", cod SMIS 127750, prin POR 2014-2020, Axa prioritară 4 „Sprijinirea dezvoltării urbane durabile”, Prioritatea de investiţii 4.4 „Investiţiile în educaţie şi formare, inclusiv în formare profesională,  pentru dobândirea de competenţe şi învăţare pe tot parcursul vieţii prin dezvoltarea infrastructurilor de educaţie şi formare”, Obiectivul specific 4.4 „Creşterea calităţii infrastructurii în vederea asigurării accesului sporit la educaţie timpurie şi sprijinirea participării părinţilor pe piaţa forţei de muncă.
			Pentru realizarea lucrărilor aferente acestui obiectiv, s-a încheiat Contractul de execuție lucrări nr.74/24.08.2021, cu Avași Prodcom SRL. 
			Valoarea totală  a proiectului „Construcție clãdire cu destinația creșã  zona de nord"-cod SMIS 127750 este de 7.879.340,78 lei TVA inclus, din care: 
          - 883.181,65 lei valoarea eligibilă nerambursabilă din FEDR;
	    - 135.074,84 lei valoarea eligibilă nerambursabilă din bugetul naţional;
          - 20.780,75 lei reprezentând cofinanțarea eligibilă a proiectului 2%;
	     - 6.840.303,54 lei TVA inclus, reprezentând valoarea contribuției la valoarea totală a proiectului- valoare neeligibilă.
			
			Având în vedere stadiul actual de derulare a contractului de finanțare nr. 4360/11.06.2019, proiectul ”Construcție clãdire cu destinația creșã  zona de nord", cod SMIS 127750, a fost încadrat  potrivit Metodologiilor AMPOR de analiză a proiectelor aflate în implementare în cadrul POR 2014-2020, în Lista proiectelor nefinalizate. 	
			Având în vedere acordul Ministerului Investițiilor și Proiectelor Europene, în calitate de Autoritate de Management pentru Programul Operațional Regional 2014-2020, emis în baza Instrucțiunii 207/31.10.2023, contractele de finanțare POR 2014-2020 care au ca obiect acordarea finanțării nerambursabile pentru proiecte încadrate ca nefinalizate se modifică în scopul prelungirii duratei proiectului peste data de 31.12.2023, pentru finalizarea tuturor activităților din bugetul propriu al Beneficiarilor, în vederea atingerii integrale a obiectivelor și indicatorilor și pentru asigurarea funcționalității proiectelor.
			In scopul finalizării proiectului ”Construcție clãdire cu destinația creșã  zona de nord", cod SMIS 127750, se prelungeste durata acestuia și după data de 31.12.2023, până cel târziu la data de 31.12.2024, finanțarea cheltuielilor rămase de executat/decontat fiind asigurată din Bugetul Local al Municipiului Timișoara.
			Prevederile contractului de finanțare vor fi respectate și după perioada de prelungire a duratei proiectului, inclusiv în perioada de durabilitate, ce începe să curgă de la momentul împlinirii termenului aprobat în vederea finalizării activităților din fonduri proprii și asigurării funcționalității proiectului.
			
			Având în vedere cele menționate mai sus și ținând cont de:
- Instrucțiunea AMPOR nr. 207/31.10.2023 și Ordinul Ministrului Investițiilor și Proiectelor Europene nr. 4008/23.10.2023 privind modificarea Anexei 10.8 „Model orientativ contract de finanțare” la Ghidul solicitantului, Condiții generale pentru accesarea fondurilor în cadrul Programului Operațional Regional 2014-2020, aprobat prin Ordinul Ministrului Dezvoltării Regionale și Administrației Publice nr. 1021/2015;
- prevederile art. 7 A „ Drepturile și obligațiile beneficiarului” din Contractul de finanțare – Condiții Generale, pct. (29) „ Beneficiarul se angajează să implementeze toate măsurile necesare în vederea atingerii obiectivului/obiectivelor și rezultatelor proiectului și pentru asigurarea eficienței, eficacității, sustenabilității și impactului acestuia”, se impune:
· aprobarea prelungirii duratei proiectului, în vederea finalizării activităților până la cel mai târziu la data de 31.12.2024;
· aprobarea alocării cheltuielilor estimate legate de proiect, în vederea asigurării funcționalității sale, în scopul asigurării finalizării integrale a acestuia din fonduri proprii ale bugetul local, respectiv 7.245.951,68 lei, TVA inclus.
	
Faţă de cele prezentate mai sus, apreciem că Proiectul de hotărâre de aprobare a prelungirii duratei de implementare a proiectului până cel târziu la data de 31.12.2024 și a cheltuielilor estimate legate de proiectul „Construcție clãdire cu destinația creșã  zona de nord", cod SMIS 127750, în vederea finalizării activităților și asigurării funcționalității sale, în scopul asigurării finalizării integrale a acestuia din fonduri proprii, îndeplineşte  condiţiile pentru a fi supus dezbaterii şi aprobării plenului Consiliului Local.

